அம்மா (1952 திரைப்படம்)

அம்மா (Amma) 1952 ஆம் ஆண்டு வெளிவந்த தமிழ்த் திரைப்படமாகும். கே. வேம்பு இயக்கத்தில் வெளிவந்த இத்திரைப்படத்தில் திக்குறிசி சுகுமாரன், டி. எஸ். துரைராஜ் மற்றும் பலரும் நடித்திருந்தனர்.T. E. Vasudevan, P. Zakir Hussain (June 2014). "സിനിമയില്‍ സത്യമില്ല സകലതും അഭിനയമാണ്" . Madhyamam Weekly. Retrieved 3 July 2014Mohandas Kalariykkal. (April 2011). "അബ്ദുള്‍ ഖാദര്‍ പ്രേം നസീര്‍ ആയ കഥ" (in மலையாளம்). ஜன்மபூமி (இதழ்). Retrieved May 5, 2011. தமிழ், மலையாளத்தில் உருவான இப்படம் எல். வி. பிரசாத்தின் தெலுங்குத் திரைப்படமான 'ஷவுகாரு' என்பதை அடிப்படையாகக் கொண்டது. இப்படத்தின் உரையாடலை சாண்டில்யன் எழுதினார்.

 கதை 
இலட்சுமி தன் மகன் வேணு, மகள் சாரதா ஆகியோரை வளர்க்க பொருளாதார ரீதியாக போராடுகிறார். வேணு மேற்படிப்புக்காக சென்னை செல்கிறான். அங்கு பணக்காரரின் மகளான ராதாவைக் காதலிக்கிறான். படிப்பை முடித்து ஊருக்கு வரும் வேணு தன் காதல் குறித்து தாயிடம் கூறுகிறான். பொருளாதார ஏற்றத்தாழ்வை எண்ணி இலட்சுமி தன் மகனின் காதலை ஏற்க மறுக்கிறார். ஒரு கட்டத்தில் இலட்சுமி தன் மகனுக்காக பெண் கேட்டுச் செல்கிறார். அங்கு அவமானத்தை சந்திக்கிறார். இதற்கிடையில் இராதாவும், வேணுவும் வீட்டிற்குத் தெரியாமல் திருமணம் முடிக்கின்றனர். இலட்சுமி அவர்களை ஏற்றுக் கொள்கிறார்.

சென்னையில் வேலை கிடைத்த வேணு அங்கு செல்கிறான். ஒரு கட்டத்தில் கிராமத்தில் இருந்து சென்னைக்கு இராதாவும் சென்றுவிடுகிறாள். மகனின் கல்விச் செலவுக்காக வாங்கிய கடனுக்காக இலட்சுமி வீட்டை விட்டு வெளியேற்றப்படுகிறார். மகன் வீட்டுக்கு வரும் இலட்சுமியை மருமகள் இராதா மோசமாக நடத்துகிறாள். இதனால் வீட்டை விட்டு வெளியேறும் இலட்சுமி சாலை விபத்தில் சிக்குகிறார். வேலை செய்யும் இடத்தில் வேணுவின் மீது திருட்டுப் பழி விழுகிறது. பிறகு அம்மா எந்தமாதிரியான தியாகங்களைச் செய்கிறார், வேணு திருட்டுப் பட்டதில் இருந்து மீண்டான என்பது கதையின் மீதிப் பகுதியாகும்.

 நடிகர்கள் 
 வேணுவாக திக்குறிசி சுகுமாரன் 
 எம். என். நம்பியார் 
 டி. எஸ். துரைராஜ் 
 பி. எம். தேவன்
 கோபாலன் நாயர்
 டி. எஸ். முத்தய்யா 
 சர்மா
 சாரதாவாக பி. எஸ். சரோஜா 
 இராதாவாக லலிதா 
 லட்சுமியாக ஆறன்முளா பொன்னம்மா 
 பி. சாந்தகுமாரி

 பாடல்கள் 
தமிழ், மலையாளம் என இருமொழித் திரைப்படப் பாடல்களுக்கும் வி. தட்சிணாமூர்த்தி இசையமைத்தார். பாடல் வரிகளை சிதம்பரம் வரதராஜன் எழுதினார். மகாகவி பாரதியாரின் ஒரு பாடலும் படத்தில் சேர்க்கப்பட்டது.

ஜிக்கி பாடிய "அம்மாவே தெய்வம் உலகினிலே" மற்றும் டி. ஏ. மோதி மற்றும் ஜானம்மா பாடிய "இதை யாரோடும் சொல்லவும் கூடாது" ஆகியவை வரவேற்பைப் பெற்றன.

 பாடல்  பாடகர்/கள்  வரிகள் "ஜெயமுண்டு பயமில்லை மனமே" பி. லீலா சுப்பிரமணிய பாரதியார் "வேதனையால் கண்ணன் கலங்கிட" சிதம்பரம் வரதராஜன் "அம்மாவே தெய்வம் உலகினிலே"  ஜிக்கி "அனைவருமே வருவீர்"  லலிதா மற்றும் குழுவினர் "படகே நமது துணையே"  வெ. தட்சிணாமூர்த்தி, பி. லீலா மற்றும் குழுவினர் "ஆண்டவன் படைப்பில்" வெ. தட்சிணாமூர்த்தி மற்றும் பி. லீலா "நல் திருவோணம் வருதே" "விதியோ பைங்கிளி"  திருச்சி லோகநாதன் "உடைமையும் வறுமையும்"  கண்டசாலா "ரோட்டு மேலே மோட்டாரு"  "வருவாய் ஆசைக் கிளியே" கோகுலபாலன் மற்றும் ஜிக்கி "வாழ்விலும் தாழ்விலும் மாதாவே"  "வருக வருக என் சோதரிகளே"  லலிதா "இதை யாரோடும் சொல்லவும்"  டி. ஏ. மோதி மற்றும் ஜானம்மா

 மேற்கோள்கள் 

வெளி இணைப்புகள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்